internet vaartha 143 Views
న్యూఢిల్లీ : భారతీయ ఐటి కంపెనీలకు బ్రిటన్‌ నిర్ణయం వల్ల రాబడుల్లో విపరీత నష్టాలు తప్పవని అంచనాలు వేసుకుంటున్నాయి. భారతీయ ఐటి ఔట్‌ సోర్సింగ్‌ కంపెనీలకు ఈ నష్టాలు మరింత ఎక్కువగా ఉన్నాయి. ఐటిరంగ పరంగా మొత్తం ఎగుమతులు 108 బిలియన్‌ డాలర్లుగా ఉన్నాయి. ఈ మొత్తం లో 17శాతం బ్రిటన్‌కే ఉంటే మిగిలిన 11.4శాతం యూరోపియన్‌ యూనియన్‌కు ఉన్నాయి. నాస్కామ్‌ ప్రతినిధులు మాట్లాడుతూ బ్రెగ్జిట్‌ ప్రభావం క్రమేపీ సంస్థలపై చూపిస్తుందని, యూరోపియన్‌ యూనియన్‌తో భవిష్యత్‌ సంబంధాల వైఖరిపై కూడా ఆధారపడి ఉంటుందని వివరించింది. ఐటి భారీ కంపెనీలకు యూరోపియన్‌ యూనియన్‌ నుంచే 25-30శాతం రాబడులు వస్తున్నాయి. యూరోప్‌లోని యుకె నుంచి కూడా ఆశించిన స్థాయిలో అందుతున్నాయి. ప్రస్తుత అనిశ్చితికారణంగా ఆర్థిక, రాజకీయ వాతావరణం బలపడేంతవరకూ కంపెనీలు కీలకనిర్ణయాలు జాప్యం చేసే అవకాశం ఉంది. భారీప్రాజెక్టులపై నిర్ణయాలు వాయిదా వేసుకుంటాయని హెచ్‌ఎఫ్‌ఎస్‌ రీసెర్చి అధినేత పరీఖ్‌జైన్‌ వెల్లడించారు. వీటితోపాటు తాజాగా వలస విభాగం సమస్యలు కూడా తలెత్తుతాయి. బ్రెగ్జిట్‌ తీర్పు యాంటి ఇమ్మిగ్రేషన్‌ సెంటిమెంట్‌ను పెంచుతుంది. యూరోప్‌లో కంపెనీలు, ప్రభుత్వాలు కూడా మరింత అప్రమత్తంగా ఉంటాయ ని ఆయన అన్నారు. దీనివల్ల ఎక్కువగా భారతీయ ఐటి కంపెనీలకే నష్టం అని ఆయన అన్నారు. భారత్‌లోని అనేక ఐటికంపెనీలు ఈయు దేశాలకు సేవలందించేందుకు లండన్‌ కేంద్రంగా కార్యకలాపాలు సాగిస్తున్నాయి. ఇకపై ఈ కంపెనీలన్నీ జర్మనీవైపు మళ్లుతాయని అంచనా. భారత్‌ అతిపెద్ద కంపెనీలు ఇన్ఫోసిస్‌, టిసిఎస్‌ వంటి కంపెనీలు యుకె బయట ఇతర దేశాల్లో పని చేస్తున్నాయి. గార్టనర్‌ రీసెర్చి డైరెక్టర్‌ అరూప్‌రాయ్ మాట్లాడుతూ బ్రెగ్జిట్‌ నిర్ణ యం కంపెనీలపైనే కాకుండా యుకెపరంగా భారీ జిబిపి కాంట్రాక్టులపై ఉంటుందని అన్నారు. బిఎఫ్‌ఎస్‌ఐరంగంపై ఎక్కువ ప్రభావం ఉంటుందన్నారు. టిసిఎస్‌పరంగా చూస్తే పౌండ్‌ 10-15శాతం క్షీణత ఉంటున్నందున రాబడుల్లో 15శాతం తగ్గుతుం దని, టిసిఎస్‌, టెక్‌మహీంద్ర, విప్రో కంపెనీలపై ఈ ప్రభావం చూపుతుందన్నారు.